Daredevil (televízny seriál)

Daredevil (orig. Marvel’s Daredevil) je americký televizný seriál vydaný v roku 2015 na streamovacej platforme Netflix. Vychádza z komiksovej predlohy Daredevil od vydavateľstva Marvel Comics. Jedná sa o seriál, ktorý je súčasťou superhrdinskej série Marvel Cinematic Universe. Dej seriálu, ktorého autorom je Drew Goddard, je zameraný na právnika Matta Murdocka, ktorý v detstve prišiel o zrak a ktorému se naopak vylepšili ostatné zmysly. Murdock sa v noci v prestrojení snaží chrániť newyorskú štvrť Hell’s Kitchen, ktorá je terorizovaná záhadným a vplyvným mužom Wilsonom Fiskom.

 Dej 
Prvá séria zobrazuje slepého právnika Matta Murdocka, ktorý využíva svoje vylepšené zmysly v nočnom boji so zločinom v uliciach newyorskej štvrte Hell's Kitchen. Ako superhrdina Daredevil odhaľuje sprisahanie zločineckého podsvetia vedeného vplyvným podnikateľom Wilsonom Fiskom. V druhej sérií Murdock pokračuje v živote právnika aj Daredevila, pričom si skríži cestu s bývalým vojakom Frankom Castleom / Punisherom mužom, ktorý sa inšpiruje Daredevilom a berie spravodlivosť do svojich rúk avšak s oveľa smrteľnejšími metódami. Taktiež sa Murdock stretáva aj s bývalou priateľkou — Elektrou Natchios, ktorá ho žiada o pomoc. V tretej sérií, po prepustení Fiska z väzenia, sa Murdock, ktorý bol po udalostiach z The Defenders celé mesiace nezvestný, znovu objaví ako zlomený muž a musí sa rozhodnúť medzi tým, či sa bude skrývať pred svetom a viesť život ako kriminálnik, alebo prijať svoj život bdelého superhrdinu.

 Vysielanie 
Všetkých trinásť epizód prvej série bolo na streamovacej platforme Netflix, vydaných naraz 10. apríla 2015. Druhá séria bola vydaná 18. marca 2016. Tretia séria vyšla 19. októbra 2018.

 Obsadenie 
 Hlavné úlohy 
 Charlie Cox ako Matthew „Matt“ Murdock / Daredevil: Právnik, ktorý prišiel v detstve o zrak, sa počas nocí mení na samozvaného strážcu a snaží sa chrániť štvrť Hell's Kitchen.
 Elden Henson ako Franklin „Foggy“ Nelson: Mattov najlepší priateľ a kolega právnik s ktorým vlastní advokátsku kanceláriu.
 Deborah Ann Woll ako Karen Page: Mladá žena, ktorá sa stane súčasťou právnického týmu Matta a Foggyho.
 Vincent D'Onofrio ako Wilson Fisk / Kingpin: Vplyvný, bohatý a neľútostný podnikateľ, ktorý se chystá zmeniť tvár Hell's Kitchen násilným spôsobom.
 Vondie Curtis-Hall ako Ben Urich: Starší investigatívny novinár, ktorý dostal do väzenia mnoho zločincov.
 Toby Leonard Moore ako James Wesley: Dobrý priateľ a pravá ruka Wilsona Fiska.
 Bob Gunton ako Leland Owlsley: Spolupracovník Wilsona Fiska, má prsty v nelegálnych finančných podvodoch. 
 Ayelet Zurer ako Vanessa Marianna Fisk: Obchodníčka s umením, ktorá padne do oka Wilsonovi Fiskovi a stane sa jeho manželka.
 Rosario Dawson ako Claire Temple: Zdravotná sestra, náhodne narazí na Daredevila a začne mu pomáhať.
 Jon Bernthal ako Frank Castle / Punisher: Vojnový veterán, ktorý prišiel o rodinu. Vedie vojnu proti zločineckým gangom v Hell's Kitchen.
 Élodie Yung ako Elektra Natchios: Nebezpečná žena z Mattovej minulosti, ktorá ho požiada o pomoc.
 Jay Ali ako Rahul "Ray" Nadeem: Ambiciózny agent FBI, ktorý sa ujme Fiskovho prípadu.
 Wilson Bethel ako Benjamin "Dex" Poindexter / Bullseye: Psychopatický agent FBI, ktorý je schopný použiť takmer akýkoľvek predmet ako smrtiaci projektil.

 Vedľajšie úlohy 
 Scott Glenn ako Stick: Slepý majster bojových umení, cvičil Daredevila a Elektru, keď boli ešte deti.
 Peter Shinkoda ako Nobu: Japonský ninja, obhajuje záujmy Jakuzy v Hell's Kitchen.
 Wai Ching Ho ako Madame Gao: Stará dáma, vedie čínske triády, má prsty v nelegálnej výrobe drog a otrokárstve.
 Royce Johnson ako Brett Mahoney: Newyorský strážnik, Daredevilova spojka s políciou.
 Rob Morgan ako Turk Barrett: Obchodník so zbraňami.
 Stephen Rider ako Blake Tower: Zástupca štátneho prokuratúra, poskytne dôležitú informáciu k objasneniu prípadu Franka Castela.
 Michelle Hurd ako Samantha Reyes: Nekompromisná štátna prokurátorka.
 Matt Gerald ako Melvin Potter: Mentálne zaostalý návrhár, výrobca Daredevilovej zbroje.
 Geoffrey Cantor ako Mitchell Ellison: Šéfredaktor New York Bulletin.
 Peter McRobbie ako otec Lantom: Kňaz, Matt Murdock si k nenu občas chodí pre rady.
 Nikolai Nikolaeff ako Vladimir Ranskahov: Spolu so svojim bratom Anatolym vedie miestny ruský gang.
 Gideon Emery ako Anatoly Ranskahov: Spolu so svojim bratom Vladimirom vedie miestny ruský gang.
 John Patrick Hayden ako Jack Murdock: Mattov otec a profesionálny boxer, bol zabitý mafiou.
 Joanne Whalley ako Maggie Grace: Mníška so silnými názormi, ktorá sa stará o Murdocka, keď sa zotavuje zo zranení.
 Clancy Brown ako Ray Schoonover / Blacksmith: Armádny generál a mocný drogový boss.
 McCaleb Burnett ako Grotto: Kriminálnik napojený na írsku mafiu.

 Produkcia 
Štúdio 20th Century Fox vrátilo Marvel Studios v roku 2012 práva na postavu Daredevila, pričom Marvel inheď začal pripravovať ako začlení túto postavu do svojej filmovej a televíznej série Marvel Cinematic Universe. Štúdio sa rozhodlo pre seriálovú adaptáciu, ktorá by bola uvedená na platforme Netflix. Seriál by pokračoval a bol prepojený s ďalšími seriálmi, ktoré by sledovali osudy iných komiksových postáv (Jessica Jones, Punisher, Iron Fist a Luke Cage). Všetky tieto seriály sa mali stať základom pre týmový seriál založený na komiksovej predlohe Defenders.

Autorom seriálu sa stal Drew Goddard, ktorý pôsobil v pozícii showrunnera.
Do hlavnej úlohy Matta Murdocka, resp. Daredevila, bol v máji 2014 obsadený Charlie Cox. Natáčanie seriálu prebiehalo v New Yorku v roku 2014.

V apríli 2015, necelé dva týždne po premiére seriálu, oznámil Marvel s Netflixom prípravu druhej série, ktorá bola vydaná v roku 2016. V roku 2018 vyšla napokon aj tretia séria.

 Externé odkazy 

 Zdroj 

Kategória:Televízne seriály USA
Kategória:Akčné televízne seriály
Kategória:Televízne seriály Netflix
Kategória:Televízne seriály Marvel Cinematic Universe
Kategória:Televízne seriály z roku 2015